钦定古今图书集成/理学汇编/文学典/第236卷 > 《吴兢乐府古题要解》 > 《乌生八九子》
## 钦定古今图书集成/理学汇编/文学典/第236卷 > 《吴兢乐府古题要解》 > 《乌生八九子》

右：《古词》：“乌生八九子，端坐秦氏桂树间。”言乌母生子，
本在南山岩石间，而来为秦氏弹丸所杀。白鹿在苑
中，人得以脯；黄鹄摩天，鲤鱼在深囦，人可得而烹煮
之。则寿命各有定分，死生何叹前后也。若梁刘孝威
城上乌，一年生九雏，但咏乌而已，不言本事。